ઇત્તરપ્રવૃત્તિ માટે બાળકને શરૂઆતથી જ મોકળાશ મળવી જોઇએ. એમાં માતાપિતા તરફથી કોઇ પણ પ્રકારનું દબાણ કે ટેન્શન બાળક સહન ન કરી શકે. માબાપને એનો ખ્યાલ સતત રહેવો જોઇએ. બાળકને ઇતર પ્રવૃત્તિ તરફ વાળતી વખતે એમનાં રસ-રુચિનો ખ્યાલ રાખીને એમની મનગમતી પ્રવૃત્તિ કરવા દેવી જોઈએ. માબાપની કોઈ વિશેષ ઈચ્છા હોય તો તે બાળક પર થોપી ન શકાય. બહુ બહુ તો બાળકને એ પ્રવૃત્તિમાં રસ છે કે નહીં તે ચકાસીને જ આગળ વધી શકાય.